112 年全國語文競賽原住民族語朗讀 【萬大泰雅語】國小學生組 編號 2 號

pakuri’ magiy papasba’an ci ke’

yuyuk min ci kaca, ini min hariy sakisli’ musa papasba’an ci ke’, ye min nak mama ini’ kaba’ mung ci ke’ na sinsi’, ke’ na Taluw ka sipakake’ na mpasba’ caminang, kani ka mama min yona amol matinboli matatama ki, umabas min sakale’en musa maskakiy arat ga musa matatalang nanahi’, ananak ini’ tehuk ka wagi’ pa’alax papasba’an ci ke na ga, tagit min nak unkuri’ musa ci ka bukuy na papasba’an ci ke’, Sapat.

masmasu’ min nak makakaral ka pakuri’musa ki la, mananangi’ min musa raya’na papasba’an ci ke’, ungat ka inalan nanahi’ laha ci papasba’an ci ke’ minnanangi’ min makarakes lu as min nak ihul pastaril matatalang nanuw Sapat la.

i, ini min usa’ ki la ga, pakarima’ masu lumamu ci bahiluk ka ulule’ la. payuk ka ulule’ ka musa ki, ye ungat ka kance’ nani’un rali’, as ki ka musa nak nanahi’ malahan ci sahlagan paskani ka cami. tahrari’ min mani’ ci bini’ na amutux, tagit pakaluw ci ule’ nel malahan ci bahiluk ga, maku’ min nak mapapa’ul lumamu’ ci buy ni, tagicun bita’an bari’ na amuru’ ni, maku’ nak minngaru’ lumamu, mama min nak mapapase’ panturing ci ka cel bita’an na bari’, ga,ini pakakasan na kinnani’ kara’ min, ba’un min ini ramki’ ka nani’un bini’ na amutux hiya. yunani’ ka ita Itaral hiya.

ini nangi’ pakaruk ragex ka wagi’ la ga, mama min puhuraw magiy morow la. payux ka linlamu’ min, ini cabuy kapa’ ka rali’ hiya, as min rupi’ ci ka totax sinrama’ min ci a’usa lunamu’ bahiluk, lu,kelan ka na’ari’ cacahu’, kani ka yona patu’umak ci buy micuw, ma’as min mapatisal innanohan, inirangatux tehuk morow, nel mana’ ka suse’ mu kanel, be’en mu ci linmamu’ mu, tarahri’ mani ci nani’un ka hiya, ga, paslahbun kumaral ka suse’ maha:minnoh malahan morow s ka sinsi’ su kay, utux ci ungat ka yaba ta. ma, lunlung cu nak, ungat ka ini kaba’ ka nabki’, innoh momarah ka yaba’ la ga, inlarangun pasaricun na nabkis la, ini’ min nak kuw musa ki na, i, ramas carung kisli’ ka musa ki, hala nak mala’ulu’ ma’as makapuri’ salahaw lalahul ka su ule’ na Itaral hiya ong. pa’asun carung lunlungun wa.

112 年全國語文競賽原住民族語朗讀 【萬大泰雅語】國小學生組 編號 2 號

翹課

小時候，我們並不是很喜歡枯坐在教室聽老師說著我們不是很熟悉的語言，反而是一直在找機會可以衝出教室跑跳 ，或是想跑到學校後山的美麗山丘。

我們趁著下課時間，沿著學校的後面上去，因為學校沒有圍牆，我們只要裝作是去學校後山玩，然後順勢往山的更深處跑了過去，那裡有一大片的野草莓在等著我們，我們若不趁現在捷足先登，就吃不到山裡最美的滋味了。有時候，我們還會遇到跟我們一樣翹課的人，但是我們一起享受這野草莓的甜味，雖然我們會一起指著被野草莓荊棘刺到的人笑，但是我們並不會將野果佔為己，大家分享著吃，實在太幸福了。

太陽快要下山了，我們帶了戰利品要回家分享，但是回到家妹妹卻說翹課的事已經被爸爸知道了，因為學校老師早已經來找過人了，雖不免討上一頓竹筍炒肉絲，但是比起吃草莓的幸福味道，我們還是常常做這種事。或許原住民的孩子就是天生要這樣享受山林，真是甜蜜。