112 年全國語文競賽原住民族語朗讀 【茂林魯凱語】國中學生組 編號 4 號

zikang ka tasarké pingcɨge

aci dra na zikang?

kéma na ico tumé kené musobaka, zikang ka tumé na acɨlé kini morudru. iteré yia onké tulucubunga su gia moludru.

nuké ma na ico tumé kené musobaka, zikang ka iketarebe kini yia dungdungu mwa “ kené ” nidungudungu mukuné ka “ iukani la, ” dungudungu ni nga gia ka “ urubatɨ nga. ”

makasi iku patapɨdrɨ nga ta nga, rigu porké na zikang ku spasobuka, aki na toké, siliké na pitu toké mwa vro toké, kené sesa na toké. maka zikang nga, ka miti ka ipiringo na simɨmɨ ta ivɨlɨvɨ yia. makasi ipiringo na avɨlɨvɨlɨ ta! tae, iteré yia. kené maka zikang nga, iké ku adropata pétha tuma ta nia ka amara nia zikang “ sarké. ”

ina mréta nia sarké maka zikang ku adepata pétha, maka dopata nga iké ku margi tuluné dra ka urugu “ pingcɨge sarké zikang. ” makasi ina mréta nia zikang pigia pongké tulucubunga ta yiara sarké. iké ku maka dropata nga, tumé miti na talora.

ina zikang mɨtakɨdringé ni amé na cɨlé moludru, liké miti na avange kiudu gia ngutuluru murodru, nugia ma médédévélé mia. lacɨcɨngɨlɨ gia moludru, tédra ku adropa su yia, tumé musu na iké tibila.

iké masobuka na ico “ zikang ka sɨkadraruru ” kini ku tuluné ni kini sɨpasobuké ni, rigu su sarké na zikang ike duduku si kipésusu kadro mana képéswane su na pésu. sukédranga zikang ka tumé na sɨkadraruru, kini ka itanguru buenenga. makasi tarigu mwa kutoro mana ma sarké. ina suwa kutoro mana suwa sarké ka nukia swa kini.

ina urugu sarké zikang na ico, maka zikang nga silipe na depe pétha, sorbu ku maka dopasu nga nuké ma ku tuluné dra. ku upétha na déngki Aitisng, amara dia ku iké dia na zikang mɨra pakɨdrɨdrɨmɨ si méleva pétha, lasaduru kidri amani palalé nga pétha déngki.

112 年全國語文競賽原住民族語朗讀 【茂林魯凱語】國中學生組 編號 4 號

善用時間

時間是什麼？

時間像流水一樣，不停地從你的眼前流過。

時間是不斷湧來的「現在」，湧來之前是「未來」，湧走之後是「過去」。

拿鐘錶舉例：七點到八點是一小時，也就是一段「時間」。每一段時間，我們可以靜止不動，但是也可以活動不停。在每一段時間裡做些事，就是把時間拿來「用」。如果我們用每一段時間所做的事，都是有意義的事，那就是善用時間了。

有人說「時間是財富」。懂得利用時間來生產或經營，就可以賺很多錢。但還有另一層意思，那就是時間像財富一樣，可以為每個人所擁有，不過你要懂得去用。

懂得利用時間的人，時時找事做，不斷累積工作成績才有成就。發明電燈的愛迪生，就是把他擁有的時間都拿來思考和做實驗，所以才成為電燈的發明人。