112 年全國語文競賽原住民族語朗讀 【卡群布農語】高中學生組 編號 1 號

Mungquma(laknul)

Maca kitnga mungquma ka, tangusang sibusbus si dusatu’ nangca’ i maduq’, matibahi’ ang sanavan, maupa’ i na kitnga qaquma, maqat metaicaq’ tu bunun na, adacun patan a ki tangqapu luluc’ an matiqun na sintecaq, Mapatan’ a tu makuadauka maidadu tu’ sintecaq, makua ca madikla’, aupa sanacia sintecaq ta’ sadutu du maqtu’(laknul) du nanitu maqtu kitngamungquma.

Adacun na maitaisaq qa munata’ luklas tu’, “Laknulin haip.” Maqat kaupa ka tastu luluc’an lumaq, mutatini’ a mincuma muncan pailaknuan tu’ lumaq mu’ampuk, mailatnul tu bunun na, madac ci bunun muncan quma, Maqat pailatnuan na, tincuu pit’ia ki hutan, pisbaqecun amin na inadas tu cupak cin davus sa.

Maki macacakin na’ min na pinit’ia ka, tupa tu’, “Kitngaa-in mungquma!” Maqa pailatnul tu lumaq di ka, maskalun ni tatini bunun tupa tu’, “Cu’ua ka mungaus matangtang. Sintupa tu maca pugausn matangtang tu bunun na, macial la sin huhu’ zang, uka i kanan candumatu bunun, madu min dangaz zi bunun kukuza, macial ’amin na inus kunan ni bunun, nitu ispali’aza ki bunun, maqasmav kukuza, mamaca maupata’ a’ na macial la kinit ngaban sin ungquma’, masidadu’ a min na sikaupa pel kadan tu sin kukuza toqumisan ni diqanin na tastu lumaq, al tupat mama’aq tu sinkukuza ka, masidadu’amin, uka’i kanan cin dikla’bahi malan kadu’an, anagqa maqat kitangus matangtang di ka macuav tu kasoqbungun mingqailaz i’ na’asa pansasaupana sin i’qomis macial.

Tudiipin muskun mungquma tu’ tikicun, musu mabuqul i’ ismut tu dusa saucan kanaqtungin na luc’an, sin tupa tu maqtu’ang maszang ngi buqol dika sinkukuza tu muhazuhazu kiqaiqasmavan.

Pasangan qa maqat madadaingaz za macuav masoqbung sadu ki malak cia mungqoma ditu sinluc’an maqat tupaun tu latnul la, asaka taimi lumaq ditu, mungaus sang milis kin tu i’icaqa napinangan haip ti, maupa’ i mnaqat ka’nga’a mastan macial li pas’an na dangi’a na, maqat luluc’an na macial la isang, macial’ amin taqo ki tastu’ acang tais’an tu’ natudip tu qani’an kitnga mungqoma.

Maca tunganin lu’an na, maqat temi lumaq qa kitnga’in amin pindavus i, naistan’ ali ki bunun mongquma’, maupa’ i manaskal amin na tastu’acang kaida’ ki sinkukuzadi.

112 年全國語文競賽原住民族語朗讀 【卡群布農語】高中學生組 編號 1 號

開墾

首先以兩綑小米梗作為占卜吉凶之工具。代表去占卜的人必須先帶到精於解夢兆的祭司面前，請益夢兆的吉凶，才可知曉是否可以開墾。

接著解夢之人帶領前去的夢兆的人們外大喊：「今天農地可以開墾了。」此時部落裡的所有家庭須派一人前往該家聚集，由得夢兆之人與各家代表前去開墾。

被認定可以開墾的家人會立刻煮地瓜，同時將帶來的酒一併煮，煮熟後，主人便大聲說：「開始開工啦！」主人叫其中的一個人說：「請你先挖掘農地吧！」然後，大夥兒才一起挖掘小塊地。接著象徵性地綑了兩把雜草，一直到宣佈開墾祭典結束為止。