112 年全國語文競賽原住民族語朗讀 【丹群布農語】國小學生組 編號 4 號

Inaak Tas’a Diqanin Tu Lainiqaiban

Tingmut pitu tukii pinuquun i tina, aupa taputudul aak, nitu mahiav minuqu, na’asang tutupa musuqais masabaq. Minqailasin a masitsit nipun taldaqis, musuqais munhaan sapalan mainuk ki hulus. Kankan i haqil, ispapatas siin isqaqaisqais mapunkunbu kavang, nadasun munka’ku.

Tinpitu tu misqang, luklasin a tina tu maun paitutingmut. Muskun aak tastulumaq maun. Sia tamaa masumsum matumasqing i tamadiqanin, ansasuu tauqumis inaam haip tu sinkuzakuza. Tinvauin a, mama ki kavaang, mainuk i sapil munka’ku.

Punhimain aak laupakadau. Maaq naak ka’kua mishuan inaak lumaq, musqa hima tiktik a inudadanan. Kama’atikis naam a kaku, inaak uskunan musqa sasiva, a’anum a binanau’az, tatau ka banananaz.

Isnavaan aam sinsi ki malasTauluu siin malasAmilika tu patasan; maaq naak aski’aun a sia ki isisipul tu sinpasnanava, aupa nii aak mahaipi minqansiap. Haiza naam masnanava malasBunun tu sinsi, tupaun tu Ali Mangdavang, maqansiap aipa masnava malasTakivatan tu qalinga, mazima aak isnavaan istaa. Maisnaqabasang aam isnavaan kantutundaq mali, paqpun maqanqansiap aam amin kantudaq mali. Maaq i minuanin tinpaat tukii a, kitngaain aam linsiu kantutundaq mali.

Manaskal aak ihaan ka’ku, aupa muskun aam u’uskunan vingkiu, qaitmal, pasunkaviaz, maun i paitutaungqu. Tinhimain a, kanaqtungin a tastu qanian tu sinpanava ihaan ka’ku. Taquan aam sinsi tu nama’aq a patasun zami ilumaq, asnii aak mapatas, aupa mangai aak.

Kalumaqin a, tupa tina zaku tu masihal aas haip ihaan ka’ku? Pisihalav a kavaang mapun haan sukui ta, siza ki hulus tal’isuq, muskun ata unisin mau i paitusanavan. Tunganin tal’isuq a, mukhivang a saduu tilivi, mazima aak saaduu ki katung, aupa madia asaun isqaqainan tu sinzuzunga siin sinbabazbaz.

Nuum tu misqang aam maun paitusanavan. Minaunin a matudulin aak. Tupa tama zaku tu, maaq suu haip sanavan napatasun? Asa tutupa tu patasun tu tikis, maaq i nitu tungan a, maqtu laqbingin uqnaun mapatas.

Suahaan aak siva tukii mapatas, lusqain aak matataisaq mapatas. Sankunukin a patasan siin ispapatas, mudaan masitsit i nipun, makitusbut munhaan sapalan, siza tanbunguan, qabang, tautakzang masabaq. Tudiip a, sivain tu isqang.

112 年全國語文競賽原住民族語朗讀 【丹群布農語】國小學生組 編號 4 號

我的一天

早上七點，媽媽叫我起床洗臉刷牙，換穿衣服，裝書本、筆、擦布入書包裡要帶到學校去。

七點半，我們一起吃早餐。爸爸謝飯禱告，同時為我們今天的工作祝福。八點鐘，我揹著書包上學去。

學校離家很近，走路五分鐘就到。學校很小，同學只有九人。族語老師很會教導丹群布農語。

下午四點鐘開始練踢足球。在學校很高興，可以和同學讀書、嬉戲，交朋友。

五點鐘，學校的一天結束，老師交代我們家庭作業。回到家洗完澡之後，我去看電視，我喜歡觀賞卡通。

六點半吃晚餐，吃飽了我就睏了。爸爸對我說作業一定得寫完一些，寫不完明早再寫完，我邊睡邊寫寫到九點鐘。我把書本和筆收好，去刷牙。到床上，拿枕頭和棉被倒頭睡時，已是九點半。