112 年全國語文競賽原住民族語朗讀 【郡群布農語】國中學生組 編號 3 號

Matumashinga mas mamangan tu kakalang

iskalunan a Salizan mas hudas tu, kusiana sivsiv munaul, aupa ukain isian taluhancia danum, na-ukain mahtu ispit-ia mas haising. madas a saia mas is-unanaul tu batakan kudiip, masa daunadiip hai, usaduan a saia mas supah tu kakalang, aiza ingadah sian danum, aiza i-apav sian sisila. at miliskin a saia tu namadamuta i, na-pandian mais maunin pinittaunghuvali.

anvauun Salizancia a bitmuzan mas danum tu batakan, musasu andikus mas tastusivazun tu kinankanan, mathuzashuzas a sais kusian mas taluhan, makuvivkuvik malala mas hudas tu: hudas! minsuminik tu minunaul, musasu maidamuik mas supah tu kakalang, na-anatun sanganin tu na-ishuul mas pinittaunghuvali, na-aizaanta mas manambuh tu bandian.

Masa ta-aza a hudas hai, ciklah tupa tu: taimangaz! mazava madamu mas kakalangtan i! suhaisav a kakalngan mapunsian mas inaicia tu dadaingian! cinsaimangsaimang a Salizan at antalam tu: mavia kakalangan tu nasuhaisun i? manambuh aupa sain kaunun hai. tupa a hudas tu: natahuunkuas mas saitan tu hansiap at suhaisav a kakalanga mais tai-azain.

kakalang mas Bunun tu mapunahtung hai, maisisian masa laning-avan tu tus-a. saduav a imita Bunun kakalangan i madanghasdanghas, aupa kudiip saia mapusbai mas palaning-av dalah tu ivut hai, mapalkapataz, maku-uni a ivut mas isaicia tu ikul maluludah, at kalidanghasun a itukakalang lutbu. tudadu a Salizan antalam tu: maupacia hangsia.

tupaang a hudas tu: usaduanangas mas inaicia isian iku tu hanuaz ha? antalam a Salizan tu: usaduanik, haitu minikuabin a saia tu hanuaz i? tahu a hudas tu: masa pakasian a kakalang mas ivut mapalkapataz hai, intauvitvitan a isaicia iku mas ivu, paha saduav a patasa i, maszang mas itu ivut tu ngulus tu tail-iaan. haitu nii a saia mapisingng, muksiahu makanadidiip tu macinhanba, kinuzin taivaiun saicia a ivuta, kaazin ivuta macinkaukaus tunghabin sian hutun. cisnmaupacia, niiin a dalah laning-avan, musuhis a bunun malinaskal munghuhuma, masvalavala minghumis.

nii a itukakalang hanuaz a isnanasnas, mani mas sinpanghaal tu minindangaz a saia mas bunun. paha katan Bunun hai, asa tu tatahu mas imita tu uvavaaz tu: masamu mapataz mas kakalang.

masa tai-azain a Salizan mas ituhudas tu haling hai, macinsu minsalangka at maku-uni maz-av tu is-aang, masuhis mas tastusivazun tu kakalang punsian sivsiv.

112 年全國語文競賽原住民族語朗讀 【郡群布農語】國中學生組 編號 3 號

請尊重英勇的螃蟹

祖父吩咐Salizan帶著竹筒去取水，以解工寮無水可用之困擾。到達水源處，看到很多螃蟹，他捕捉螃蟹想當成午餐的菜餚。

他扛著竹筒，提者一袋螃蟹回工寮，對著祖父喊，我回來了，帶了很多螃蟹，可以煮來當午餐。

祖父大聲斥責，「為什麼要抓螃蟹，送回去！」他一時呆了回答：「為什麼要送回去？這不是美味的食物？」祖父回答：「我先告訴你原由，聽完你就送回去」

「螃蟹與布農族的連結，是從大洪水時期。布農族的螃蟹，全身紅通通，因為牠與大蛇發生激烈的戰爭，被蛇用尾巴，打得遍體鱗傷而通紅。」

祖父又說：「你有看到蟹殼的疤痕嗎？」Salizan回答：「有看到，是什麼緣故嗎？」祖父告訴他：「蟹蛇大戰，大蛇狠狠的咬住螃蟹，留下歷史的印記。但是牠愈戰愈勇，把蛇打敗，洪水退了，人類又回復正常的生活。螃蟹的傷痕無法恢復，是歷史英勇的印記，紀錄著曾經幫過人類。我們要把這英勇的事蹟講給後代。」

當Salizan聽完起身，很愧疚地把螃蟹送回去山澗。