112 年全國語文競賽原住民族語朗讀 【撒奇萊雅語】 高中學生組 編號 4 號

ci Aytisen

ci Aytisen u matinengay mitesekay tu tineng sakay kagak nu Amilika yadah tu ku nitanengan a patineng tu tuud idaw ku cacay a malebut ku nisabaluhayan. sakamu sa cinida; anu malaheci ku cacay a pasyentu u sitangahay cunusen aca tu siwa a bataan idaw ku siwa a pasyentu a mulusu’    ku tanang.

ci Aytisen hina imelang sisa mautang malingatu tayda i cacudadan micudad, nika tulu a bulad ku nikahida nida sa, manamuh cinida mipalita atu amidateng, namakadateng satu cinida, anu taneng midiku ku tulakuk a matineng tu midiku kaku. u wayway nida manamuh mipalita i cacudadan tu papalitaan sisa u saydang caay pakadungdung tu cinidaan, saateka satu ku wina ni Aytisen a pataluma’ tu wawa, namahida pasaicelang cinida minanam tu cudad atu mitaneng tu mitekesay mikingkiw tu kagak, namakayda, masumad tu ku nikaudip ni Aytisen. u dadatengan a kamu nida: wina aku ku milaheci tu kawaw nu maku, a caay pakasibalucu’ kaku cinidaan.

sabaw tu lima ku mihcaan ci Aytisen u matulek tu, sakukamu namikinkiw cinida i labu nu silamalay tu abed, anatu mabakuhac i silamalay, u mikuwanay tu silamalay a tademaw malingas kyu patepi’ han tu ku bihid nida, uyda kuhan sikatulek ni Aytisen.

ci Aytisen nu mikinkiw tu dingki sapalikat tu tademaw u nikabilil tu nida mikingkiw tu dingki, nipitaneng a mikingkiw caay kalaheci kinapina tu ku cacay a malebut tu cacay a lasubu tuway. idaw ku mitudawaay a tademaw cinidaan amana pilawpes tu demiad, sakamu sa cinida: hanca caay kalaheci nu maku ku cacay a malebut cacay a lasubu. nika madikec aku ku cacaay a malebut nu dingki caay katatungus a zayliw tu sapadingki, uyni nabalucuan nida, ngay masaduma a kapah ku nikaudip nu mita.

112 年全國語文競賽原住民族語朗讀 【撒奇萊雅語】 高中學生組 編號 4 號

愛迪生

愛迪生是美國著名的科學家，有1000多種發明。他曾說過：「成功是百分之一的天才加上百分之九十九的汗水。」

愛迪生因病較晚才開始接受學校教育，卻也只維持了三個月。他喜歡發問和思考，有一次他想到，既然母雞能孵蛋，他也能孵。他那愛發問的習慣令學校老師無法忍受，愛迪生的母親毅然把兒子帶回家，同時鼓勵他學習文學和科學實驗，從那一刻，愛迪生的一生完全改變了。他回憶道：「我的母親是我成功的因素，我不能讓她失望。」

愛迪生15歲就患有重聽，據說是因在火車上實驗製作火藥，差點讓火車爆炸，火車管理員一怒之下打了他耳光，因而讓愛迪生耳聾。

愛迪生發明電燈給人類帶來了光明。他為了發明電燈，實驗失敗了一千一百多次。有人勸他不要浪費時間，他卻說：「我雖然失敗了一千一百多次，但是我也掌握一千多種電燈不能正常導電的材料。」正由於他的堅持，讓我們的生活變得更加美好。