112 年全國語文競賽原住民族語朗讀 【多納魯凱語】國中學生組 編號 1 號

Kongadavane

Kongadavane tacekecekelane ka ’iyakay Taiwan beceakane ko egeege, ’acapo taovingane taa’osane, maagisi taytoking saatavanee, takapa’ane maagisi hitokin odaigo, sancigo(timoo), laecengego, taovingoane maagisi lakoocane, takakeceane madade’ethe songao toinggo, waecenge pipiyane dida’ane ka walapii yaini, koka zolrinci si vacilini na kacaysyane ka dida’ane mya ma’odrosa.

Kongadavane ka’iyakay Takao Taledrekane ’adri’adringa ka tacekecekelane. ko syaoo ka syakikay ta’osane egeege ’aela mwa nakay, ’iyakikaynga ’aboane ka tacekecekelane.

Molringo ta’adida’anini ka kaenegane, salisyane ka’alapiyane, egeege ka maesale ma’agae, noebatimade pasilikay baobaowane ka maesale ’asaseane na kodrolo mwagaee, tacekecekelane kongadavane ka ’iykay na too naidai, ta’athaina eneme na idai babecelane cekecekele.

Kongadavane ka ma’adavidavilinga nakay molringo, ’ikay lawlong kadravane tapadradresengane cokoo kadravane ’ongsin taanane viiyane, cingtasan 1678saka’aagaini, ’avathya takakeceane too ko dida’ane, ako saka’aagaidra ka 450m, wathaingolo na egeege syabao’o, ka dida’ane.

Kongadavane ka swadrekay ka tacekecekelane, silikay made taledrekane ko saoda’ada’ane mo’adringi ka, maya kimade taledre kane, ponogo si tatalodrane, laso kela kimade, saka’adavilini ka mangesale sika ima kongdri kongadavane ka sakoa ma’adavili makasi maesale na ’awkay ’a bebebee madalame sawkoa, nikwani ka tacekecekelane iibongo mo’i’ithi na siikacini maesale satetalekane.

Kongadavane na kalaapa’ane ka wada’oda’olo, na kadromane ka wasebee, swadrokona ma’akainoinonga. tidromaa ’apoacilay tilongolongo.

112 年全國語文競賽原住民族語朗讀 【多納魯凱語】國中學生組 編號 1 號

多納部落

多納部落位於南台灣中央山脈本鹿山西方，東接台東縣延平鄉，南鄰屏東縣霧台鄉、三地門鄉、高樹鄉，西連本縣六龜鄉，北毗桃源鄉。土地所有權區分為國有林地、原住民保留地兩種。

多納部落是高雄茂林深山內的一處魯凱族部落。祖先以前自東邊中央山脈及茂林南方等部落遷徙至此，是古老的原住民部落之一。

茂林鄉地質屬於硬砂岩、板岩及千板岩，山地大都是海拔一千公尺以上，而多納部落座落於三百至六百公尺海拔的山腰之間。

多納部落是茂林區最深處的村，位於荖濃溪的小支流濁口溪的小支流濁泉溪南方，京大山北麓約3公里的向南傾斜台地上，海拔約450公尺，四面環山，土壤肥沃。

多納部落為魯凱族群，由茂林風景區大門進入，經茂林村、萬山村與多納大橋後，就可到達，全程約15公里。

多納部落夏季雨量充沛，常出現暴雨造成土石沖蝕狀況，形成峽谷特色。