112 年全國語文競賽原住民族語朗讀 【東排灣語】國中學生組 編號 2 號

itung nua sepaiwan

aicu a imaza i Taiwang a tapuluq tu unem a zukuan a sekacalisian, tjaljanguanguaqan, tjaljasamilingan, tjaljapazangalan a veli na sepaiwan a itung. ayatua izua sinan mamazangiljan nua sepaiwan. avanusika izua icu a nguanguaq aravac a kinacalisianan a lalang na sepaiwan. maqati jen a kemasi tua initungan(rinavan) a kemeljang tua qiniladjan nimadju.

kasicuayan ka nekanan a situngan mavan a qaljic na kasiw kata qemuzimuzip a sialang tua itung, vililjanga ka izuanga kaliljaw avana nga nu sialang tua situngan.

aicu a sialangan ta kinacalisianan a lalang nua sepaiwan, izua na masansimatjelj a sengsengan: avan a tjinenun, vincikan, pinuluvucan, kata pinadjekecan. a temeqic ta itung, nekanga nu masengsengseng tucu; a vincikan a itung, macaqu a mapuljatj a masengseng a sepaiwan, a pinuluvucan a itung, mapacun aravac a i Kaviyangan sikasengsengan. aicu a pinadjekecan a itung, mapacun aravac itua senavalj.

aicu a kinacalisianan a lalang na sepaiwan, maretimaljimalji a vecik itua itung, izua pinaruqulu, izua pinarucaucau, izua pinaruqatjuvi, izua pinarusangsangan, izua pinaruqadaw, izua pinaruqaselu, izua pinarukavatjes.

a na vavayavayan a lalang izua ljungpaw, kun, cacavu, tjukap, cavu. azua sinikipacaying a sikiljenguanguaq izua tjaupu, tarar, vacvac, veceqel, paljavak, zangaq, kaljatj, sikau.

a na uqaljai a lalang, izua bikua, itung, kacing, tjevet. azua sinikipacaying a sikiljenguanguaq, izua tjaupu, ljakaraw, tjalupung, veceqel, zangaq, paljavak, sikau.

nguanguaq aravac aicu a itung na sepaiwan, ljakua ayatua sinaliman a malang. izua nu cemalivat ta taqiljas sa maqacuvung.

qau a kinacalisianan a lalang na sepaiwuan, a vavayan cemalivat tua tjelu a kuravan a veli, palemek tu tjaljapazangalan ta lalang na sekacalisiyan i maza Taiwang.

112 年全國語文競賽原住民族語朗讀 【東排灣語】國中學生組 編號 2 號

排灣族的服飾

排灣族的服飾在原住民當中，算是最華麗、最古典、最昂貴的了。排灣族的服飾，一般認為是貴族階級制度下的工藝產物，從服飾上，不難看出身分地位。排灣族衣服的材質，早期是用樹皮、布和獸皮打製成衣服，後來以麻、棉或毛線織成方布，再做成衣服。

排灣族衣服上的紋飾技巧有四種：夾織、刺繡、綴珠和貼飾。夾織是傳統的織布技法；刺繡常見的有十字繡、鎖鏈繡以及直線繡，此種技法盛行於排灣族區域，其中以北排灣最為流行。綴珠技法常見於泰武鄉佳平村；貼飾的技法則廣見於南排灣。而排灣族服飾上的花紋種類繁多，有人頭紋、人形紋、蛇紋、獸行紋、人獸合形紋、植物形紋、幾何形紋等。

排灣族的服飾隆重而華麗，加上純手工，製作費時，往往要花上一個月以上，一套排灣族女子盛裝費用，約三萬元以上，大概是原住民服飾中是最昂貴的吧！