112 年全國語文競賽原住民族語朗讀 【多納魯凱語】國小學生組 編號 4 號

magi’i gakoname

maeae ka ’iyacekale kake mata’omamaca momoo, makakanili na do’o ka latakokabeabe na kidredremili mwagako, lapadresedresenge kake ko singsiname si soi’anili, la pasokosokobokiname, ma’akathyboibo, singsi ipoingaonyaso. komo ka lama’osa’osay lama’ali’ali ipoingaonyamomya.

agakoname ka sawkoa maagi’i ka tasolasolatsne, aki singname ka pata’adringay namiya no paygo’ini nasolate, mathainamiya, sakowa kiname ka madalame singsiname, pava’iyane kiname bola’a gakoname.

no’ikainame gako ka, maowane matidalame kiname ko la’osayname ko lalimame, ta’aese kiname solate, ta’aese kiname ’aangii, masopapaa kiname na kamolo, thikedremane pa’ingcege solate, ’ikainame gako ka madroko kica’oaniname, ’kyaca’oanekiname tiiday, ’kyaca’oane kiname ziita, ’kyaca’oane kiname thenay si thiyaobo, ’ikaini ko ka’onginame ka kyabobokiname singsiane.

gako ka ’iyadoko’o madrao na ’angato si vengeay, ’iyakay na bangabangale si sipi, la kadrao na alralrame si acale ’angopalapalay ’ikay gako, madrao na babaa ’awkay ’abebee cengecengele, gako name ka sawkoa maagi’i ka dida’ane.

112 年全國語文競賽原住民族語朗讀 【多納魯凱語】國小學生組 編號 4 號

美麗的校園

早晨帶著愉快的心情去學校，看到老師及同學，向他們問候早安，課堂上要認真聽老師的教學，同學相親相愛，懂得禮讓，彼此尊重。

校園是學習的好地方，老師認真教學，我們喜歡老師，也喜歡整理校園。

同學一起上課、玩耍，我們互相幫忙。我們在學校學到很多，如田徑、吉他、唱歌跳舞，不會的地方就請教老師。

學校種了許多花草樹木，也有種百合花、野菊花，飛來許多鳥兒及蝴蝶，還有從外地來的遊客，我們學校真美麗！