112 年全國語文競賽原住民族語朗讀 【德鹿谷賽德克語 (原稱：德路固語)】 國小學生組 編號 2 號

Tnabug(Huling)

Knxalan sayang ida smkuxul bi tmabug lmlamu ka sjiqun, saw ka tmabug huling, tmabug ngiyaw, qowlic ni kuluk… dnii. Slaqi ku han o, yabi mataru hngkwasan mu siida, madas kingal embhgay ubal na ni ciway bi hnigan huling ka bubu mu, sqaras na knan.

Siida wana yaku ni swayi mu snaw ka laqi tama ni bubu, ksugun nami dha ungac/t thiyan hmrapas. Kiya ka pklug jiyax pncingan mu siida, manu ka bubu mu o kndadax nganguc madas kingal huling hmrapas nami. Qmita saw smkila mnan ni kuxul nami balay hmrapas ka huling do, “ tbugi yamu nanaq kida huling nii ha! Thngani yamu nanaq ka hangan na uri!” msa ka bubu mu. Yaku ni swayi mu snaw o ida egu balay ka niying nami hangan, hici do “ Hmuya ka thngani ta Weyti hug? ” msa smiling ka bubu nami.

Weyti nii ga ida paru bi dowriq niya, mqarux ni mhuriq kdjiyax ka ciway muhing na. Mrngaw mnan ka tama, “ Ida hmnkan dha rawa huling alang isil ka Weyti nii, saw bi sgealu qtaan, kiya ni brigun nami dni dsun nami hini da!” msa ka tama. Yaku ni swayi mu ga sun nami laqi rabu qmlahang ni dmanga ka Weyti nii, ini qbsiyaq nniqan na sapah nami ka Weyti do, saw nami mnswayi msupu hmrapas kdjiyax da.

Pxal, yaku ni swayi mu snaw ga mapa nami lubuy patas, mmowsa nami sapah pyasan. Dhuq nami sapah pyasan ni ruwan pyasan do, nii bukuy mu snegul mrmux ruwan pyasan uri dka Weyti. Kla wada shurah ka wasil bnkiyan Weyti, kla smneegul bukuy nami miyax sapah pyasan ka Weyti nii. Yasa miyah nami sapah pyasan do murux nanaq mniq sapah ka hiya, ungac thiyun na hmrapas uri da, kiya ka shruhun na ka wasil ni sgulun nami niya dhuq ruwan pyasan.

Siida maku ku skluuy ni lmingis qmita Weyti ka yaku, lmnglung ka lnglungan mu, “ Hyaun mu bi ka Weyti mu nii dhug? msa ku lmnglung. Siida ida pklug emptgsa sapah pyasan hini uri ka bubu, kiya ni mkla ka bubu do wada hadun sapah da, siida asi qqaras ka lnglungan mu.

Pxal dungan o pklug ku qmita gisu mimah qsiya ka Weyti, hma na ka smpih qsiya, manu ka yaku o smluhay ku hyaan smpih qsiya uri. Qmita ka bubu do msaang bi ni tlukun ku niya, wada ku asi skluuy ni tkla balay knsaang bubu ni tnuluk bubu ka yaku siida.

Slaqi ku siida, ida egu bi ka endaan nami mqaras ni skluyan kndusan, yami swayi mu snaw ida nami lnglungun bi ka tnabug nami Weyti nii.

112 年全國語文競賽原住民族語朗讀 【德固達雅賽德克語 (原稱：德固達雅語)】 國小學生組 編號 2 號

寵物

小時候，六歲生日那一天，媽媽帶著一隻白色小狗回來，送給我當作禮物！

當時爸媽只有生我和弟弟兩個小孩，他們擔心我們兄弟會無聊，讓小狗做我們的玩伴。媽媽說：「你們自己幫牠取名字喔！」。我和弟弟兩個人找出了許多的狗名，最後媽媽說：「叫牠Weyti如何？」

這隻Weyti眼睛大大的，有黑黑濕濕的小鼻子。爸爸說：「Weyti獨自關在鐵籠子裡，看起來很可憐！所以就帶牠回來」。我跟弟弟把Weyti當小嬰兒般保護與照顧，天天在一起玩耍。

有一次，我跟弟弟去上學，到了學校，發現Weyti也跟著進入教室。原來牠把鍊條鬆開，跟著我們來上學。當時的我，看到Weyti時著急地哭起來了，我心想：「要怎麼處理我的Weyti？」。幸好媽媽是學校的老師，牠立刻帶著Weyti回家。

還有一次，我看到Weyti用舌頭喝水，好奇地學著Weyti用舌頭喝水。結果媽媽看見非常生氣，痛罵、痛打我一頓。

我的小時候，經歷了許多快樂與驚奇的歷程，至今我跟弟弟仍然會思念我們這隻寵物Weyti。