112 年全國語文競賽原住民族語朗讀 【鄒語】國中學生組 編號 2 號

koicʉ ’o ak’i no sosea

moso i’nʉskʉ hafsʉ ’o voyu ne saviki ne moso noteuyunu ’o nanghiasi ho mimo to emi, moso ama’payo’ʉ soetumzu(soetumiu) ho soemoyomo, atavei tmaispʉyʉ to ceonʉ. a’vinano moso smihi’u to pooyoyosi.

panto coni ci oko no sosea zou ’atai ’o ongkosi, isi ’oc’ocic’o esmiza(esmia) nemo oevoi to ceonʉ ’o voyu, isi ta’kukuyungva ho ’e’elʉi, nama i’o tuhcu to kacisi ’o isi aʉla ’ucia nochʉmi, mo mais’a mo ma’to’tohʉngʉ, akameosa hucuni ’o okono sosea mo peayofʉ toemaine’e, ’ia mamo toemaine’e ho eʉsvʉta to ak’isi, isi yainca, “ak’i, ak’i, mi’o elʉ to meoi no fou to ceonʉ, mon’a ake’i yaa nsoua.”

mo na’no tmakaebʉ ’o ak’isi ne isicu talʉi, cu akameosa eteuyuna ’o haah’o to cono emoo, yainca, “ ‘o’oko! tetona’a vasʉzʉ fiho ta ’atai ho usa na ita elʉa ci meoi no fou.” .mo acʉhʉ kaebʉ ’o haah’o ho fiho to ak’ihe ho yuovei to isi yoni to meoino fou.

ne moso mongoi ho toemaine’e ’o oko no sosea, ’ia ma moso tmaiezuhu ’o voyu ho tmai’usnu to ciengona to ceonʉ, ’ana ihe elʉa tomo evasʉzʉ ci sosea.

micu tmutmunoi ’o ak’ihe ho koica ’o ’atai, “ ‘atai, ’atai, mioeno yonenu na osko elʉa ci fou? mala aueva asansana na’a nala hi’hioa tac’u pa’cohieni tamo botngonʉ, aha’vac’o e’ep’epvi ’emo man’i ci hioa ho uk’a atotavei. haah’o, minocu tetocu maine’e!”

mo ma’eou ’o oko no sosea, isin’a i’vaha ’e’elʉi ’o ceonʉ, isi yainca, “’ua moso yontan’e ci moeno nafcucu ’e ceoa.”

’e isi pa’cohieni ta ehohamva tan’e mo yuso ’e tesi la poa talʉaneni ta cou, ’emo coni .isi yainca to ak’ihe, ’e emo coni ci hioa la asansana na’a tenac’u epeaska to mocmo ci cou. ‘emo yuso. ‘upena hoci pano iko peelʉi ci hi’hio, ‘ote la micinanaeno mau’to’tohʉngʉ. la conino talʉa, mo man’ihe na ihe cohivi ta mocmo ci cou.

112 年全國語文競賽原住民族語朗讀 【鄒語】國中學生組 編號 2 號

螞蟻爺爺的責備

有一天，山美汪家的voyu酒喝得醉醺醺，回家時先停在路邊休息、睡覺，並且尿在褲子裡。

有一隻小螞蟻他的名字叫’atai剛好經過那裏，剛好走到voyu的褲檔。小螞蟻高興地以為遇到巨大的野獸。

小螞蟻急忙地去找他的爺爺，並請大家來幫忙。一夥人就跟著’atai回到野獸休息的地方，但卻沒看見。原來小螞蟻回家時，voyu轉到了路的另一邊。爺爺大聲地責備’atai說：「’atai，你找到的野獸在哪裡嘛？以後要注意，事情沒有弄清楚前不要隨便向別人報告求幫忙！」

大夥回家後，小螞蟻還是留在那，狐疑地重新確認，這裡聞一聞，那裡聞一聞，心想：「野獸確實是在這裡，不然地上怎會有尿騷味呢？」

這故事告訴我們二件事: 1、 一件事情還沒有確定前，不要隨便向別人宣布。 2、不論你有多少的本能，不可以自以為聰明。要常常記住，別人知道的總是比你多。