112 年全國語文競賽原住民族語朗讀 【中排灣語】高中學生組 編號 1 號

na maleva a varung

“ na maleva ku varung na maleva tua izua sun, pudjadjalan tjanuaken saka izua ku rarakacan a kisan tiaken, maleva ku varung maleva tua ku sepi, kumalji ta venangalj kumalji tua makelu a hana, amayan a ku pucunan. ” aicu a vecik na senai, sema varung aravac tjanuaken, ta kakedrian aken, inia na kemeljang ta qaqulidan a patalevan, ljakua ta meqaca ken, ku ljenguaqen a kinemenem, sepurukuz anga ken ta nanguaqan na maleva a varung.

tjuruvu a ku kalevain a caucau, sangasangasan, maleva ken ta izua Cemas a na qemati ta i kacawan, sa ku manguaq ta inalangan ta inabulai nimadju. saka maleva ken tua ku matjaljaljak, sipualjak aken paquzipen tuluwan aken. ta sicuayan a nasemeturudj anan a zidai, ai kedri a zeliyan a paulan niamadju, tjara inika ken na macaqu a ipavala ta varung na ku matjaljaljak. maleva ken aravac a patjepalalaut.

maleva ken ta mareka ku sinsi, katua ku sarasaradj i gakku, nu pinusaladjan aken a pida cavilj, maleva ken ta mareka ku drava(qali), nu pazekatj nu pudjadjalan ta ku lumeljakan, maleva ken tua nalivadrek tua na kiljivak tjanuaken, sa ku keljang sa ku pacun ta i kacawan tu napenarangez tu neka nu sapuljuan!

saka maleva ken tuazua na peniqai ta ku varung, timun a ku sini caljaqil, sa keljang ta kisamulja sema tua nanguaq a djalan! maleva ken ta ku sudju a sicuayan, inika na cuacuai a tja pinare keljangan, izua ku sudraman izua ku senglitan, ljakua tja liav a su tjinaulan a djeli a namasan milingan anga. maleva tua napaseqeljing tja nuaken, maleva tua ku qineljing anga caucau uta, maqati tjen a mare keljang sa neka nu tja sapuljuan tua tja kinai kacawanan.

aicu a tja calivalivatan a djalan i kacawan, secevung itjen ta tjuruvu a caucau, ta namapakaizuazua sengsengan, ljakua, nakuya suqelam, tja calivatan sakamaya. saljinga ken tua izua na patjatjinayulj a malevaleva a varung, maleva tua mareka ku kaka i tjumaq, tua ku qali(drava), saka masivarung a kicacevung a kiljivak ta timaimanga, nu izua tja pulevan ta kemudanga, tjara izua sikaumaljan na i kacawan.

112 年全國語文競賽原住民族語朗讀 【中排灣語】高中學生組 編號 1 號

感恩的心

「感恩的心感谢有你，伴我一生讓我有勇氣做我自己，感恩的心感谢命運，花開花落我一樣會珍惜」。這是感恩的心的一段歌詞，小時候不太能理解歌詞的真正含義，等長大之後，慢慢去體會、學習，才知心存感恩的心真是太重要了。

感謝上帝創造宇宙萬物，讓我享受祂所創造的一切美好！感謝父母，他們生我育我付出的辛勞與辛酸，父母的恩情我終生難忘！

感謝老師的教育、感謝同學的互相幫助，感謝朋友的諒解與陪伴，感謝所有關心我的人，愛我的人，讓我感受到人世間的温暖！

也感謝傷害過我的人，是你們讓我學會了堅強，懂得逆境而行！感謝所有幫助過我的人和我幫助過的人，有幸在人生的旅途和你相識，生活才不覺得乏味。

一路走來，我們在許多的事上、許多不同的人身上受操練，因此不斷成長。我希望自己能常存一顆感恩的心，用心用愛去對待遇到的每一個人，只要人人都有一顆感恩的心，世界將會更美好。